Държавен вестник, бр. 119, 2002 г., стр. 27

Б Р О Й  119
Д Ъ Р Ж А В Е Н   В Е С Т Н И К
С Т Р .  27
то на преотстъпване, и ако в резултат на увели-
чената трудова заетост районът отпадне от спи-
съка по ал. 1, т. 1.”
§ 52. Създава се чл. 62а:
“Чл. 62а. (1) Инвестиционните дружества,
получили разрешение за извършване на дейност
като инвестиционно дружество по реда на За-
кона за публичното предлагане на ценни кни-
жа, не се облагат с корпоративен данък за част-
та от тяхната печалба, произхождаща от търгу-
ване с ценни книжа.
(2) Дивидентите на акционерите се облагат
по общия ред.”
§ 53. В чл. 67а, ал. 5 се правят следните изме-
нения:
1. В т. 1 думите “лишаване по реда на чл. 265,
ал. 2—6 от Данъчния процесуален кодекс от пра-
во да се упражнява дейността” се заменят с
“лишаване от право да се упражнява дейността
по реда на чл. 67б”.
2. В т. 2 думите “лишаване по реда на чл. 265,
ал. 2—6 от Данъчния процесуален кодекс от пра-
во да се упражнява дейността” се заменят с
“лишаване от право да се упражнява дейността
по реда на чл. 67б”.
§ 54. Създават се чл. 67б—67е:
“Чл. 67б. (1) Административното наказание
лишаване от право да се упражнява дейност се
налага за срок от 1 до 6 месеца.
(2) В случаите по чл. 67а, ал. 4 данъчните ор-
гани изземват и унищожават документите за учас-
тие, неотговарящи на нормативно определените
изисквания за отпечатването, формата, вида и
себестойността или на по-висока цена от отпеча-
тания номинал на съответния документ за учас-
тие. Разноските са за сметка на данъчния субект.
(3) В случаите на налагане на администра-
тивно наказание лишаване от право да се уп-
ражнява дейност се налага и принудителна ад-
министративна мярка запечатване на обекта или
обектите и забрана на достъпа до тях.
Чл. 67в. (1) Изпълнението на администра-
тивното наказание лишаване от право да се
упражнява дейност се прекратява от органа,
който го е наложил, по молба на наказания по
административен ред субект и след като от него
бъде доказано, че наложената имуществена
санкция или глоба е заплатена изцяло.
(2) В случаите по ал. 1 данъчният орган пос-
тановява и разпечатване на обекта, което се
извършва при задължение за съдействие от стра-
на на данъчния субект.
Чл. 67г. Наказателните постановления в
частта, с която се налага административното
наказание лишаване от право да се упражнява
дейност и принудителна административна мяр-
ка запечатване на обекта или обектите и забра-
на на достъпа до тях, както и постановленията
по чл. 67в подлежат на предварително изпъл-
нение, освен ако съдът разпореди друго.
Чл. 67д. На лице, което не изпълни задълже-
нието си по чл. 61г, ал. 4, се налага имуществе-
на санкция в размер 1000 лв., а при повторно
извършване на нарушението—в размер 2000 лв.
Чл. 67е. На лице, което не изпълни задълже-
нието си по чл. 51, ал. 2, се налага имуществена
санкция в размер 2000 лв., а при повторно из-
вършване на нарушението—в размер 4000 лв.”
§ 55. В § 1 от допълнителните разпоредби се
правят следните изменения и допълнения:
1. В т. 3 се създава буква “и”:
“и) всички останали случаи, определени в
съответствие с критериите в счетоводното за-
конодателство.”
2. В т. 9 изречение второ се заличава.
3. В т. 12 навсякъде думите “данък върху
печалбата” се заменят с “корпоративен данък”.
4. Точка 14 се изменя така:
“14. “Социални разходи” са: отчетените като
разходи социални придобивки (в пари или в
натура), определени съгласно чл. 293 и 294 от
Кодекса на труда или по ред и начин, определе-
ни от ръководството на предприятието и пре-
доставени на персонала, включително на лица-
та, на които е възложено управлението, и на
лицата, наети по правоотношения, приравнени
към трудовите по смисъла на § 1, т. 2 от допъл-
нителната разпоредба на Закона за облагане
доходите на физически лица, с изключение на
разходите, регламентирани като задължител-
ни с нормативен акт.”
5. Точка 15 се изменя така:
“15. “Скрито разпределение на печалбата” са
начислените разходи от данъчно задължените
лица, подлежащи на плащане както в брой, така
и в натура, направени в полза на съдружниците,
акционерите, управителите, контрольорите, чле-
новете на съветите на директорите, на управи-
телните и на надзорните съвети, на едноличните
собственици и на трети лица, без да са свързани
с осъществяваната стопанска дейност.”
6. Точка 16 се отменя.
7. В т. 19 думите “по чл. 23, ал. 3, т. 1, 6, 12, 14
и 15 и по чл. 32” се заменят с “по чл. 23, ал. 3,
т. 1, 2, 3, 4 и 5”.
8. В т. 27 думите “чл. 36, ал. 3” се заменят с
“чл. 36, ал. 2”.
9. Точки 34 и 35 се изменят така:
“34. “Документална обоснованост” е доку-
ментирането чрез съдържащи необходимите
реквизити по Закона за счетоводството и отра-
зяващи вярно и точно всяка стопанска опера-
ция документи. Не е налице документална обос-
нованост, когато е използван неистински доку-
мент, документ с невярно съдържание, препра-
вен документ или документ, издаден от лице,
което не съществува или осъществява търговс-
ка дейност без данъчна регистрация.
35. “Текущо начисляване”, “Съпоставимост
между приходите и разходите”, “Предимство на
съдържанието пред формата” и “Действащо
предприятие” се определят по смисъла на сче-
товодното законодателство.”
10. Точки 36, 37, 38 и 39 се отменят
11. Създава се нова т. 41 и т. 42—44:
“41. “Средносписъчен брой на персонала за
годината” във връзка с прилагането на чл. 61д
е сборът от средния списъчен брой за всеки
месец, разделен на 12.